kardosdrur/scandi-wiki huggingface dataset:
Askerbanen

Askerbanen er en 9,7 km dobbeltsporet jernbane i Akershus fylke Norge. Banen går mellem Sandvika og Asker, parallelt med Drammenbanen. Banen blev åbnet i 2005. Banens forlængelse fra Lysaker forventes at kunne blive taget i brug i 2011.

Det meste af banen er tunnel. Banen er en del af dobbeltspor-strategien, hvor fjerntog/regionstog skal bruge denne højhastighedsbane, mens andre tog bruger Drammenbanen. Der er derfor ingen nye destinationer på Askerbanen.

Askerbanen er en del af Oslopakke 2

Jernbanestrækninger i Norge
Sophie Frederikke af Mecklenburg-Schwerin

Sophie Frederikke af Mecklenburg-Schwerin () (24. august 1758 – 29. november 1794) var en tysk prinsesse af Mecklenburg-Schwerin, der blev arveprinsesse af Danmark-Norge som ægtefælle til Arveprins Frederik.

Liv og gerninger 

Sophie Frederikke blev født 24. august 1758 i Schwerin i Mecklenburg som eneste datter af hertug Ludvig af Mecklenburg-Schwerin (1725-1778) og Charlotte Sophie af Sachsen-Coburg-Saalfeld (1731-1810). Hun havde en to år ældre storebror, Frederik Frans, der senere blev storhertug af Mecklenburg-Schwerin.

Den 21. oktober 1774 blev hun som 16-årig gift i København med den 21-årige Arveprins Frederik af Danmark, halvbror til Christian 7. Hun var henrivende med en yndig skikkelse og et par stærke, mørke øjne. Hun var endvidere overmåde godt begavet. Bernstorff fælder en ret gunstig dom om hende og roser hende for hendes gode hjerte og tiltalende og elskværdige væsen. Hun besad megen indflydelse over sin mand, der var meget forelsket i hende, og man var i de første år efter ægteskabet i hofkredsene bange for, at hun derigennem skulle komme til at spille en betydelig politisk rolle. Prinsessen siges ved sit første møde med sin mand at være bleven noget skuffet over hans mindre fordelagtige udseende og synes med sit muntre sind at have haft lidt vanskeligt ved at finde sig til rette ved det danske hof, over hvis kedsommelighed hun gentagne gange klagede.
Der har været spekulationer om udenomsægteskabelige forbindelser, for arveprinsen med Caja Hviid, Sofie Frederikkes selskabsdame, for hende med arveprinsens adjudant, Frederik von Blücher.

Prinsessen nedkom i løbet af ægteskabets første 10 år med tre dødfødte døtre. Fra prinsessen var 28 til 34 år satte hun fire sunde og velskabte børn til verden, som desuden var både smukke og intelligente. Således kom der efterhånden fire børn i ægteskabet: Christian Frederik, Juliane Sophie, Louise Charlotte og Frederik Ferdinand.

I 1783 købte hendes mand, arveprins Frederik, Sorgenfri Slot, og i 1789. I 1791-94 udvidede og moderniserede arveprinsen slottet ved arkitekten Peter Meyn. Nicolai Abildgaard stod for den indre udsmykning i nyklassicistisk stil. Samtidig gennemførtes anlægget af haven og en smuk lystskov i forbindelse med det bakkede terræn langs åen.

Hun døde den 29. november 1794 på Sorgenfri Slot i Kongens Lyngby nord for København.

Ægteskab og børn 

Sophie Frederikke blev gift i København den 21. oktober 1774 med Arveprins Frederik af Danmark. I ægteskabet blev der født fem børn:

Se også 
 Mecklenburg

Henvisninger

Litteratur

Eksterne henvisninger 

Prinsesser fra Danmark
Arveprinsesser
Kongelige fra Norge
Kongelige fra Tyskland
Personer fra Schwerin
Huset Mecklenburg
Danskere i 1700-tallet
Tyskere i 1700-tallet
Personer i Dansk Biografisk Leksikon
Carl Ancker

Carl Andreas Ancker (13. september 1828 i København—16. november 1857 sammesteds) var en dansk legatstifter, som stiftede legatet Det anckerske Legat.

Ancker var søn af grosserer Andreas Ancker og Henriette Axeline født Hambroe. Da moderen døde tidlig, blev han opdraget af sin mormor, malermester Hambroes enke. Faderen ønskede, at han skulle være handelsmand, men efter sin konfirmation (1843) bestemte han sig til at blive landmand. Han lærte nu landbruget på flere gårde her i landet og på et landbrugsinstitut i Württemberg. Efter derpå at have rejst meget i udlandet overtog han Mørkhøjgård ved København, som faderen købte til ham. Men da han ved faderens død fik rådighed over en betydelig formue, vendte han tilbage til hovedstaden, hvor han levede for sin interesse for kunst og kunstsager. 1853 udgav han under pseudonymet Beppo en lidet betydende digtsamling, Digteren H. C. Andersen helliget.

Varig fortjeneste af kunsten og dens venner har han skaffet sig ved i sit testamente af 14. oktober 1857 at skænke en kapital på 86.500 rigsdaler til årlige rejsestipendier for kunstnere, to for malere og billedhuggere, et for en digter og et for en komponist. Den af Ministeriet for Kirke- og Undervisningsvæsenet for legatet oprettede fundats er af 1. maj 1861. Ancker døde pludselig 16. november 1857, kort efter at han (24. september 1857) havde ægtet Augusta Fredericka von Schoultz fra Helsingborg, der i 1860 indgik nyt ægteskab med major Frederik Stiernholm, der døde 25. april 1879, 57 år gammel, som general og chef for Generalstaben.

Ancker er begravet på Assistens Kirkegård.

Han er gengivet i et portrætmaleri af Emil Bærentzen 1829, og af Johannes Jensen 1857 (Det Nationalhistoriske Museum på Frederiksborg Slot). Buste af F.C. Stramboe ca. 1856 (Charlottenborg) og marmorrelief af G.C. Freund 1876, afbildet i xylografi samme år.

Ekstern henvisning 
 Denne artikel bygger hovedsagelig på Camillus Nyrops Biografi i 1. udgave af Dansk biografisk leksikon, Udgivet af C. F. Bricka, 1. bind, side 213, Gyldendal, 1887-1905

Legatstiftere fra Danmark
Personer fra København
Personer i Dansk Biografisk Leksikon
Proprietærer fra Danmark
Danskere i 1800-tallet
Filantroper fra Danmark
Digtere fra Danmark
Dansksprogede forfattere fra Danmark
Bratsbergbanen

Bratsbergbanen er en jernbanestrækning i Telemark fylke Norge, der strækker sig fra Eidanger station til Notodden. Strækningen blev åbnet 1917. Den er bindeleddet mellem Vestfoldbanen og Sørlandsbanen og møder Sørlandsbanen på Nordagutu station. Banen strækker sig videre derfra helt op til Notodden, hvor den går videre mod Tinnoset som Tinnosbanen. Fra Tinnoset station er der jernbanefærge, som forbinder Tinnosbanen med Rjukanbanen op til Rjukan.

På Bratsbergbanen finder man Norges højeste jernbanebro, Hjukse Bro, som er hele 65 meter høj.

I 2004 blev der åbnet et nyt sidespor fra Notodden Station ned til Notodden kollektivterminal.

fra 2004 betjenes stationerne Porsgrunn, Skien, Nisterud, Nordagutu og Notodden kollektivterminal af Telemark fylkeskommune i samarbejde med NSB. I 2004 blev stationerne Hoppestad, Valebø, Dalsvatn, Holtsås, Hjuksebø, Trykkerud, Tveitan, Tinnegrend og Notodden Station nedlagt. Borgestad forsvandt fra køreplanen i 2006.

Strækningen blev elektrificeret i 1936. Fordi anlægget ikke har gennemgået store moderniseringer siden, er det ikke muligt at holde høje hastigheder ved hjælp af det elektriske anlæg. Derfor benyttes i dag dieseltog af typen NSB Y1.

Jernbanestrækninger i Norge
Ærøbanen

Ærøbanen var en jernbane eller nok mere korrekt en havnebane på Ærø, der strakte sig fra færgelejet i Ærøskøbing til gartneriet Paradishaven i Ærøskøbing, som lå i nærheden af færgelejet.

Historie 
Den 17. juli 1931 indviede Dampskibsselskabet Ærø DS Ærø jernbanefærgen mellem Svendborg og Ærøskøbing og den korte havnebane blev oprettet. Færgeselskabet ejede et par vogne, men ingen lokomotiver. Indtil 1980erne kunne der på havnebanens areal holde helt op til 14-16 godsvogne..

Banen blev af ærøboerne kaldt verdens længste jernbane, fordi den gik fra Ærøskøbing havn og helt til paradiset.

Planlagt udvidelse 
Helt frem til 1929 blev der arbejdet med planer om at etablere en ca. 30 kilometer lang jernbanestrækning på Ærø, der skulle gå fra Marstal gennem Ærøskøbing til Søby. Fra Marstal skulle der være jernbanefærge til Rudkøbing på Langeland. Fra Ærøskøbing og Søby skulle der være jernbanefærge til hhv. Svendborg og Faaborg på Fyn. Disse planer blev dog aldrig ført ud i livet.

Nedlæggelse 
Sejladsen fra Svendborg med jernbanevogne ophørte i 1995. I dag er der ingen spor fra den gamle havnebane - ud over enkelte synlige revner i asfalten hvorunder skinner stadig ligger. Syd for Netto i Ærøskøbing stod der i en periode en af færgeselskabets vogne. Vognen blev i nogle år brugt af Ærø Jernbanemuseum, der havde plancher om den smalsporede jernbane, der var planlagt på Ærø i 1910'erne. Vognen blev også brugt til mindre udstillinger af lokale kunstnere. I oktober 2012 besluttede Ærø Kommune sig for at anvende arealet til andet formål, og vognen blev solgt på en auktion og transporteret til Fyn. Den sidste udstilling inde i vognen, der indeholdt fotos fra jernbanens historie, blev overladt til Ærøskøbing Museum.

Nedlagte jernbanestrækninger i Danmark
Banen
Kander (Tyskland)

Kander er en flod i  den tyske delstat Baden-Württemberg og en af Rhinens bifloder fra højre med en længde på 22 km. Kander har sit udspring ved det 1.165 meter høje bjerg Hochblauen i den sydlige del af Schwarzwald. De første 10 kilometer af Kander falder den 650 meter. Udmundingen i Rhinen nær Weil am Rhein ligger 750 meter lavere end udspringet.

Navnet Kander kommer fra det keltiske ord kandera som betyder den klart flydende.

Rhinens bifloder
Floder i Baden-Württemberg
Jeremy Davies

Jeremy Davies (født 8. oktober 1969) er en amerikansk skuespiller.

Han har blandt andet medvirket som fysikeren Daniel Faraday i hit-serien Lost.

Udvalgt filmografi

Film

Tv-serier

Eksterne henvisninger 

 
 

Skuespillere fra Michigan
Weil am Rhein

Weil am Rhein er en by i den tyske delstat Baden-Württemberg beliggende på Rhinens østlige bred, tæt på det sted hvor Schweiz', Frankrigs og Tysklands grænser mødes. Det er den sydvestligste by i Tyskland, og den ligger i et landskab der kaldes Markgräflerland, i nærheden af Schwarzwald.

Historie 
Byen er nævnt i 786 som Willa, et navn der formentlig er af romersk oprindelse. Landbrug og vinavl har domineret den lokale industri indtil det 1900-tallet da byen begyndte at vokse, støttet af gunstige trafikforbindelser. En jernbane fra Weil am Rhein til Basel blev bygget 1913. 1934 blev der etableret en havn ved Rhinen. Efter 2. verdenskrig voksede byen med ekspresfart på grund af flygtninge og statsløse tilflyttere.

Venskabsbyer 

 Bognor Regis (United Kingdom)
 Huningue (Frankrig)
 Trebbin (tidligere DDR)

Turisme 
 Møbeldesigfirmaet Vitra og specielle bygninger af Frank Gehry, Zaha Hadid og Tadao Ando, gør stedet attraktivt for arkitekturinteresserede. Byen er også hjemsted for Vitra Design Museum.
 Laguna badeland

Eksterne henvisninger 

 Vitra Design Museum
 Laguna badeland
 Weil am Rhein: billeder
Aitern

Aitern  er en lille by i den sydvestlige del af den tyske delstat Baden-Württemberg; beliggende i landkreis Lörrach.
Aitern ligger i 580 til 1.078 meters højde i Aiternbachsdalen, ved østsiden af det 1.414 m høje bjerg Belchen i Naturpark Südschwarzwald.

Byer i Baden-Württemberg
Bureau of Alcohol, Tobacco, Firearms and Explosives

Bureau of Alcohol, Tobacco, Firearms and Explosives (ATF, ) er en føderal retshåndhævende organisation under USA's justitsministerium.

Opgaverne inkluderer undersøgelse og forebyggelse af føderale lovovertrædelser, der involverer ulovlig anvendelse, fremstilling, og besiddelse af skydevåben og sprængstoffer; brandstiftelse og bombninger; samt illegal handel med tobaksvarer og alkoholiske drikke. ATF regulerer også via licensering salg, besiddelse, og transport af de samme typer varer.

Mange af opgaverne udføres i samarbejde med forskellige specialgrupper bestående af statslige og lokale myndigheder, f.eks. nabohjælpsprojekter. ATF driver endvidere et forskningslaboratorium i Beltsville, Maryland hvor man bl.a. rekonstruerer brande til brug i efterforskning.

Agenturet ledes af B. Todd Jones (fungerende direktør), og Thomas E. Brandon, (vice-direktør).

ATF har omkring 5.000 ansatte og et årligt budget på 1,2 milliarder USD (2012).

Kilder

Eksterne henvisninger 

 

Føderalt politi i USA
Ritha Elmholt

Ritha Elmholt (født 1947 i Egernførde, Tyskland som Roswitha Ceglars) er en dansk-tysk forfatter og kunstmaler.

Biografi 
Hun har rødder i det danske mindretal i Sydslesvig og har dansk realeksamen fra Hjort Lorenzen-Skolen i Slesvig by, efterfulgt af en handelsuddannelse. Hun har også været elev på Krabbesholm Højskolen i Skive.

I 1978–82 gennemførte hun et kunststudium på Muthesius Hochschule i Kiel. Her blev hun blandt andet undervist af maleren Harald Duwe, den grafiske kunstner Ekkehard Thieme (modtager af Lukas Cranach Prisen) og Gottfried Brockmann, som var student af Paul Klee. I 2000-02 boede hun i Columbus, Ohio i USA, hvor hun studerede på CSC College.

For tiden bor og arbejder Ritha Elmholt i Sydslesvig.

Udgivelser 
Hun har publiceret kortprosa på tysk i diverse antologier, f.eks. i Jahrbuch d. Heimatvereins Eckernförde 1998/99/2001, ECKERNFÖRDER LESEBUCH 2002, Mohland Anthologie 2005/06/07, og hendes første egen udgivelse i form af
Morgengedeck, som udkom i 2004.

Udstillinger 
Herunder følger et udsnit af Elmholts udstillinger.
 1989 Dream Factory, Kiel
 1996 TOZ (Teknisk Økologisk Center), Egernførde
 1997 Ansgar Kirken, Flensborg
 1997 Amtsgaarden, Åbenrå
 1999 Ejvind Berggrav-Center, Altenholz-Stift
 1999 Flensborg Avis, Flensborg
 2000 Art Gallery Listhusi Ofeig, Reykjavik, Island
 2001 Gallery art impressions, Columbus, USA
 2002 diverse katolske og lutherske Kirker, Nordtyskland
 2002 Gallery 853, Columbus, USA
 2003 Landgut Traventhal, Tyskland
 2004 Gallery 853 Columbus, USA
 2005 Traventhal Museum, udstilling af tegninger vedrørende en elskovssommer af dronning Caroline Mathilde og Johann Friedrich Struensee i 1770
 2007 Aventoft danske Kirke, Tyskland

Eksterne henvisninger 
 Kunstnerens officielle hjemmeside  
 Deutsche Nationalbibliothek 

Novelleforfattere fra Tyskland
Malere fra Tyskland
Malere fra Danmark
Danske sydslesvigere
Personer fra Egernførde
Novelleforfattere fra Danmark
Afsporingen i Vigerslev (1974)

Afsporingen i Vigerslev skete 14. oktober 1974, da godstog 6311 kørte gennem sporstopperen for enden af spor 12 på Vigerslev Station. Togets lokomotiv (MY 1114) fortsatte ned ad skråningen bag sporstopperen og standsede med forenden på Hvidovrevej. De forreste godsvogne afsporedes og der opstod skader på spor- og sikringsanlæg. Der skete ingen personskade.

Godstog 6311 havde kun tilladelse til indkørsel til Vigerslev station. Det antages, at årsagen til ulykken var, at lokomotivføreren troede, at udkørselssignalet for et gennemkørende tog fra København var gældende for hans tog. De to udkørselssignaler stod på linje ved hver sit spor, og sporanlægget var udformet således, at da tog 6311 fejlagtigt kørte forbi udkørselssignalet, blev det ledt ad afløbssporet til sporstopperen i stedet for at køre ud i sporet med det gennemkørende tog.

Se også:
 Vigerslev-ulykken (1919)
 Afsporingen i Vigerslev (1986)

Jernbaneulykker i Danmark
Begivenheder i 1974
Hvidovre
No Country for Old Men

No Country for Old Men  er en amerikansk film fra 2007 instrueret af Joel og Ethan Coen. Filmen er baseret på Cormac McCarthys roman Ikke et land for gamle mænd. Filmen er indspillet i Marfa, Texas og New Mexico i 2006. Filmen blev vist for første gang på filmfestivalen i Cannes 19. maj 2007 og efterfølgende flere filmfestivaler, inden den fik premiere for biografpublikummet i USA 21. november 2007. I Danmark havde filmen premiere den 7. marts 2008.

Handling 

Vold og kaos bryder ud, efter at en jæger snubler over døde mennesker, heroin og 2 millioner dollar i kontanter i nærheden af Rio Grande.

Medvirkende 
 Tommy Lee Jones – Ed Tom Bell
 Javier Bardem – Anton Chigurh
 Josh Brolin – Llewelyn Moss
 Woody Harrelson – Carson Wells
 Kelly Macdonald – Carla Jean Moss
 Garret Dillahunt – Wendell
 Tess Harper – Loretta Bell
 Barry Corbin – Ellis
 Stephen Root – Mand, der hyrer Wells
 Rodger Boyce – Sherif
 Beth Grant – Agnes

Priser 
Filmen blev nomineret i fire kategorier til Golden Globe år 2007 og vandt to af disse.

Til Oscaruddelingen var filmen nomineret i otte kategorier og vandt Oscar for bedste film, Oscar for bedste mandlige birolle (Javier Bardem), Oscar for bedste instruktør (Joel og Ethan Coen) og Oscar for bedste filmatisering (også brødrene Coen).

Ved Robertprisuddelingen i 2009 modtog filmen en Robert for årets amerikanske film.

Eksterne henvisninger 
 

Amerikanske film fra 2007
Engelsksprogede film
Thrillerfilm fra USA
Dramafilm fra USA
Engelsksprogede film
Film baseret på bøger
Film instrueret af Coen-brødrene
Oscar for bedste film
Robertprisen for årets amerikanske film
Film produceret af Scott Rudin
GASA

Gasa henvises hertil. Se også Gaza.
GASA Group (fork. for Gartnernes Salgsforeninger) er en dansk virksomhed, der importerer og eksporterer blomster og planter. GASA blev grundlagt som et andelsselskab i 1929. Selskabet har hovedsæde i Odense og datterselskaber i Holland, Tyskland, Italien og Polen.

I 2006 havde virksomheden 370 ansatte og en omsætning på 2 mia. kr. Omkring tre fjerdedele af omsætningen er eksport.

Virksomheden ejes af Erhvervsinvest IV K/S

GASA Group blev etableret i sin nuværende form i 2001, da GASA Aarhus A/S og GASA Odense – Blomster A/S etablerede et samarbejde. Selskaberne blev i 2004 omdannet til GASA Group Denmark A/S.

Eksterne henvisninger 

 GASA's hjemmeside 

Handelsvirksomheder i Danmark
Etableret i 1929
Virksomheder i Odense
Gartnerivirksomheder i Danmark
Sophus Halle

Sophus Halfdan Halle (13. december 1862 – 1924) var en dansk lærer, organist og komponist.

Han var født i Rødby og fik ingen musikundervisning før han 1879-1882 kom på Jonstrup Seminarium. Efter at have fået ansættelse som lærer i København fortsatte han sine orgeløvelser og virkede som organistvikar i forskellige kirker. Fra 1896 var han ansat som organist ved Immanuelskirken indtil han i 1905 blev skoleinspektør ved Hans Tavsensgades Skole og opgav organistjobbet. 

I forlængelse af sine embeder var Halle engageret i den folkelige sang bl.a. som medstifter af Dansk Korforening og som medlem af en af Københavns Skoledirektion nedsat Sangkommission.

Hans musikalske arv udgøres af en række korsange, nogle samlinger af børnesange og flere bøger med orgelmusik til gudstjenestebrug. Derudover skrev han forskellige bøger om pædagogiske emner.

Komponister fra Danmark
Klassiske komponister fra det 20. århundrede
Organister fra Danmark
Skolefolk fra Danmark
Personer fra Rødby
Danmarks Rygerforening

Danmarks Rygerforening (DARY) er en dansk lobbyorganisation, der arbejder for at sikre rygernes rettigheder til at ryge samt for at imødegå det, foreningen mener er misinformation om tobak og dens skadevirkninger. Foreningen har markeret sig som markant modstander af Rygeloven.

DARY blev stiftet 11. september 2005.

Formand er siden februar 2008 Frank Pedersen.

Eksterne henvisninger 
 Danmarks Rygerforenings hjemmeside

Rygerforening
Etableret i 2005
Miðnámsflokkurin

Må ikke forveksles med partiet Miðflokkurin.
Miðnámsflokkurin (Studenterpartiet) er et politisk parti på Færøerne. Partiet har opstillingsbogstavet L. Det stillede op til lagtingsvalget i 2008, men fik blot 221 stemmer (0,7 %) og var således langt fra at komme ind i Lagtinget.

Partiets leder er Bergur Johannesen, der også var den eneste kandidat ved valget.

Se også 
 Lagtingsvalget 2008

Tidligere politiske partier på Færøerne
Daniel Wass

Daniel Wass (født 31. maj 1989) er dansk professionel fodboldspiller, der spiller for den danske Superliga-klub Brøndby IF og det danske landshold.

Wass kan spille flere forskellige positioner på banen, blandt andet højre back og højre fløj.

Klubkarriere 
Wass spillede oprindeligt for Brøndby IF, hvorfra han i sommeren 2011 skiftede til S.L. Benfica på en femårig kontrakt. Han blev hurtigt udlejet til Evian uden at have spillet kampe for Benfica. I starten havde han svært ved at spille sig ind på holdet, men efter flere gode præstationer skrev han efter en sæson i Evian under på en permanent aftale.

I juni 2015 skiftede han fra Evian til Celta de Vigo på en femårig kontrakt, og tre år senere skiftede han til Valencia CF på en fireårig kontrakt.

Den 12. august 2022 skiftede Wass tilbage til hans gamle klub Brøndby IF for et beløb, der i medierne blev anslået til 13 millioner kroner. Han fik samtidig en 3-årig kontrakt frem til sommeren 2025.

Landsholdskarriere 
Han spillede i alt 44 kampe på de danske ungdomslandshold, flest på U-17- og U/21-holdene.

Han fik i februar 2011 landsholdsdebut i en venskabskamp mod  i Parken. Han har siden spillet en række landskampe, men var ikke med ved VM-slutrunden 2018. Til gengæld var han med i den danske trup ved EM-slutrunden 2020 (afholdt i 2021). Her spillede han alle Danmarks kampe, undtagen ottendedelsfinalen mod , hvor han var syg.  7. november 2022 satte Kasper Hjulmand ham på den danske liste til at spille VM i Qatar. Han fik dog ingen minutter til slutrunden og har ikke spillet på landsholdet siden da, noget han beskrev som en stor skuffelse.

Personlige forhold 
Han er fætter til fodboldspilleren Nicki Bille Nielsen og har investeret i den digitale platform InchByInch.

Referencer

Eksterne henvisninger 
 

Fodboldlandsholdsspillere fra Danmark
Fodboldspillere fra Danmark
Personer fra Gladsaxe
Fodboldspillere fra Brøndby IF
Fodboldspillere fra Fredrikstad FK
Fodboldspillere fra Evian Thonon Gaillard F.C.
Fodboldspillere fra S.L. Benfica
Fodboldspillere fra Celta de Vigo
Fodboldspillere fra Valencia CF
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Balut

Balut har flere betydninger:

 Balut (mad) – en fjernøstlig delikatesse
 Balut (spil) – et terningespil
Ajeeb

Ajeeb eller Egypteren var en skakspillende "maskine", som blev skabt af kabinetmageren Charles Alfred Hooper fra Bristol, Forenede Kongerige, og først præsenteret på Crystal Palace i London i 1868. Som sin forgænger, "Skaktyrken", var Ajeeb et svindelnummer, hvor et avanceret maskineri dækkede over, at en stærk skakspiller sad inden i kabinettet og udførte trækkene ved hjælp af et mekanisk system.

Maskinen stod ni år i Crystal Palace, før den blev flyttet til Royal Aquarium i Westminster. Derefter blev den sendt på Europa-turne, før Hooper tog den til New York i 1885, hvor den blev udstillet på Eden Musee. September samme år så præsident Grover Cleveland og vicepræsident Thomas A. Hendricks maskinen og Hendricks spillede et parti, som han tabte.

Hopper byggede en kopi af Ajeeb, som spillede i andre byer.

I modsætning til Skaktyrken spillede Ajeeb også dam. Flere af operatørerne var stærke damspillere. Blandt operatørerne finder man Harry Nelson Pillsbury, som var på vej mod verdenseliten i skak og var en stærk damspiller og Albert Beauregard Hodges, som blev amerikansk mester i skak i 1894 og som også var en damspiller af mesterstyrke.

Fra 1915 spillede Ajeeb kun dam, og året efter blev den sat op i forlystelsesområdet på Coney Island i New York.

Blandt Ajeebs kendte modstandere finder man Theodore Roosevelt, Harry Houdini og Sarah Bernhardt. 

En af Ajeeb-maskinerne gik til i en brand i 1929. Den sidste forsvandt under 2. verdenskrig.

Se også 
 Computerskak
 Skaktyrken

Eksterne henvisninger 
 Wall, Bill: Ajeeb, oversigt over Ajeebs historie.

Computerskak
Bedragerier
Balut (mad)

Balut er en madret, som består af et 17-19 dage gammelt andefoster i et æg. Retten er mest kendt i Filippinerne.

Retten kan tilberedes på mange måder, men som regel er ægget helt og kogt. I Filippinerne betragtes balut som et afrodisiakum. Det er almindeligt at spise ægget med eddiken San Miguel.

Som regel består balut af tre dele:
 Saften/suppen: Findes uden om og i hele ægget, er lidt grumset, smager både sødt og lidt salt.
 Æggeblommen: Ligner almindelig æggeblomme, men har en del blodårer.
 Fostret: Ser ud som en sort/brun lille fugleunge med ben, vinger og næb.

Eksterne henvisninger 

Mad fra Kina
Mad fra Vietnam